ระเบียบการท่าอากาศยานแห่งประเทศไทยระเบียบการท่าอากาศยานแห่งประเทศไทยว่าด้วยเครื่องแบบพนักงานและลูกจ้างพ.ศ.2531----------โดยที่เป็นการสมควรกำหนดเครื่องแบบพนักงานและลูกจ้างของการท่าอากาศยานแห่งประเทศไทยให้เป็นระเบียบและเหมาะสมยิ่งขึ้นอาศัยอำนาจตามความในมาตรา 18 (11)แห่งพระราชบัญญัติการท่าอากาศยานแห่งประเทศไทยพ.ศ. 2522 คณะกรรมการการท่าอากาศยานแห่งประเทศไทยจึงออกระเบียบไว้ ดังต่อไปนี้ข้อ 1 ระเบียบนี้เรียกว่า `ระเบียบการท่าอากาศยานแห่งประเทศไทยว่าด้วยเครื่องแบบพนักงานและลูกจ้าง พ.ศ. 2531'ข้อ 2 ระเบียบนี้ให้ใช้บังคับตั้งแต่ วันที่ 1 มีนาคม 2532 เป็นต้นไปข้อ 3 ให้ยกเลิกระเบียบการท่าอากาศยานแห่งประเทศไทย ว่าด้วยเครื่องแบบพนักงานและลูกจ้าง พ.ศ. 2530ข้อ 4 ในระเบียบนี้`ผู้ว่าการ' หมายความว่า ผู้ว่าการการท่าอากาศยานแห่งประเทศไทย`พนักงาน' หมายความว่า พนักงานของการท่าอากาศยานแห่งประเทศไทย`ลูกจ้าง' หมายความว่า ลูกจ้างประจำของการท่าอากาศยานแห่งประเทศไทย`เครื่องแบบ' หมายความว่าเครื่องแบบที่การท่าอากาศยานแห่งประเทศไทยกำหนดให้พนักงานและลูกจ้างแต่งตามโอกาสที่กำหนดข้อ 5 เครื่องแบบพนักงานและลูกจ้าง กำหนดไว้ 4 ประเภท ดังนี้ (1)เครื่องแบบทั่วไป (2)เครื่องแบบปกติขาว (3)เครื่องแบบชุดปฏิบัติงาน (4)เครื่องแบบชุดกันหนาวข้อ 6 เครื่องแบบทั่วไปของพนักงานและลูกจ้างชาย ประกอบด้วย (1) หมวกตัวหมวกทรงหม้อตาลสีน้ำเงินดำ ประกอบด้วยก. กะบังหมวก ทำด้วยหนังหรือวัสดุเทียมหนังสีดำ พื้นกะบังด้านล่างสีดำสำหรับพนักงานระดับ 6 ขึ้นไปที่ขอบโค้งของกะบังด้านบนปักด้วยดิ้นเงิน หรือโลหะสีเงินรูปช่อชัยพฤกษ์ ข้างละ 1ช่อ เว้นช่วงกลางบนพื้นสักหลาดสีดำ และสำหรับพนักงานระดับ 9ขึ้นไป ที่ขอบโค้งของกะบังด้านบนปักด้วยดิ้นเงิน หรือโลหะสีเงินรูปช่อชัยพฤกษ์ ข้างละ 2 ช่อเว้นช่วงกลางบนพื้นสักหลาดสีดำข. สายรัดคาง เป็นแถบดิ้นเงินหรือโลหะสีเงินกว้าง 1.2 เซนติเมตรค. ดุมตรึงปลายสายรัดคาง ข้างละ 1 ดุม ใช้ดุมโลหะสีเงิน เครื่องหมาย ทอท.ขนาดเล็กง. ผ้าพันหมวกสีดำลายถักจ. ตราหน้าหมวก ใช้ตราหน้าหมวกขนาดใหญ่ (2) เสื้อใช้เสื้อคอพับสีฟ้าอ่อนแขนยาวหรือแขนสั้นมีกระเป๋าซึ่งไม่มีสาบปะติดที่อกเสื้อข้างละ 1 กระเป๋า ปกกระเป๋าเป็นรูปสี่เหลี่ยมผืนผ้ามุมกระเป๋าและมุมปกกระเป๋าตัดมุมพองาม ที่ปกกระเป๋าขัดดุมพลาสติกสีเดียวกับเสื้อ ข้างละ 1 ดุมตัวเสื้อผ่าอกตลอด สาบในติดดุมตามแนวอกเสื้อ 5 ดุม เว้นระยะพองามบนบ่าเสื้อทั้งสองข้างมีอินทรธนูอ่อนสีเดียวกับเสื้อยาวตามความยาวของบ่าตอนปลายขัดดุมติดกับตัวเสื้อเพื่อใช้สอดเครื่องหมายระดับตำแหน่งสำหรับเสื้อแขนยาวให้ขัดดุมรัดข้อมือข้างละ 1 ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อเหนือกระเป๋าซ้ายและประดับเครื่องหมายแสดงความสามารถตามระเบียบของเครื่องหมายนั้น ๆ (3) กางเกงใช้กางเกงสีน้ำเงินดำ ไม่พับปลายขา ความยาวระดับตาตุ่ม ที่ขอบเอวมีหูทำด้วยผ้าสีเดียวกับกางเกง สำหรับสอดเข็มขัด ด้านหน้า 2 หูด้านหลัง 3 หู ด้านข้างด้านละ 1 หู มีกระเป๋าเจาะที่ด้านข้างด้านละ 1 กระเป๋า และที่ด้านหลังมีกระเป๋าเจาะไม่มีปกกระเป๋าข้างละ1 กระเป๋า (4) เข็มขัดสายเข็มขัดทำด้วยด้ายถักสีน้ำเงินดำ กว้าง 3.2 เซนติเมตร หัวเข็มขัดทำด้วยโลหะสีเงิน เป็นรูปสี่เหลี่ยมผืนผ้าทางนอน ขนาดกว้าง3.5 เซนติเมตร ยาว 5.6 เซนติเมตรมีเครื่องหมาย ทอท. ติดฝังอยู่ที่กึ่งกลางหัวเข็มขัดปลายสายหุ้มด้วยโลหะสีเงิน กว้างเท่าสายเข็มขัด (5) ถุงเท้าสีดำไม่มีลวดลาย (6) รองเท้าหุ้มส้นหรือหุ้มข้อ ทำด้วยหนังหรือวัสดุเทียมหนังสีดำข้อ 7 เครื่องแบบทั่วไปของพนักงานและลูกจ้างหญิง ประกอบด้วย (1) หมวกตัวหมวกทรงอ่อนพับปีก สีน้ำเงินดำ ติดตราหน้าหมวกขนาดเล็ก (2) เสื้อใช้เสื้อคอแบะสีฟ้าอ่อน แขนยาวหรือแขนสั้น มีสาบใน ด้านหลังไม่มีสาบไหล่ ตัวเสื้อผ่าอกตลอด สาบในติดดุมตามแนวอกเสื้อ 5 ดุมเว้นระยะพองาม บนบ่าเสื้อทั้งสองข้างมีอินทรธนูอ่อนสีเดียวกับเสื้อ ยาวตามความยาวของบ่าตอนปลายขัดดุมติดกับตัวเสื้อเพื่อใช้สอดเครื่องหมายระดับตำแหน่ง สำหรับเสื้อแขนยาวให้ขัดดุมรัดข้อมือข้างละ 1 ดุมผู้ได้รับพระราชทานเครื่องราชอิสริยาภรณ์ให้ประดับแพรแถบเครื่องราชอิสริยาภรณ์ที่อกเสื้อด้านซ้าย และประดับเครื่องหมายแสดงความสามารถตามระเบียบของเครื่องหมายนั้นๆ (3) กระโปรงใช้กระโปรงสีน้ำเงินดำ ทรงตรงหรือเข้ารูป ยาวปิดเข่าป้ายทบด้านหลัง (4) เข็มขัดใช้สายและหัวเข็มขัดลักษณะเช่นเดียวกับเครื่องแบบทั่วไปของพนักงานและลูกจ้างชาย (5) รองเท้าใช้รองเท้าหุ้มส้นหนังหรือวัสดุเทียมหนังสีดำ แบบปิดปลายเท้าข้อ 8 เครื่องแบบปกติขาวของพนักงานและลูกจ้างชาย ประกอบด้วย (1) หมวกตัวหมวกทรงหม้อตาลสีขาว มีส่วนประกอบเช่นเดียวกับหมวกเครื่องแบบทั่วไปของพนักงานและลูกจ้างชาย โดยให้ติดตราหน้าหมวกบนหมอนสักหลาดสีดำ (2)เสื้อชั้นนอก คอปิดสีขาว มีตะเข็บหลัง 4 ตะเข็บ ที่แนวสาบอกเสื้อมีดุมโลหะสีเงินเครื่องหมาย ทอท. ขนาดใหญ่ 5 ดุม มีกระเป๋าบน 2 กระเป๋ากระเป๋าล่าง 2 กระเป๋า ลักษณะเป็นกระเป๋าเจาะ กระเป๋าบนมีรูปมนชายกลางแหลมไม่ขัดรังดุมกระเป๋าล่างไม่มีปกบนบ่าเสื้อทั้งสองข้างติดเครื่องหมายระดับตำแหน่ง ใช้สวมทับเสื้อคอพับแขนยาวสีขาว (3) กางเกงขายาวสีขาว มีลักษณะเช่นเดียวกับกางเกงเครื่องแบบทั่วไปของพนักงานและลูกจ้างชาย (4) เข็มขัดใช้สายและหัวเข็มขัดเช่นเดียวกับเครื่องแบบทั่วไป (5) ถุงเท้าสีดำไม่มีลวดลาย (6) รองเท้าแบบหุ้มส้น ทำด้วยหนังหรือวัสดุเทียมหนังสีดำ ไม่มีลวดลายข้อ 9 เครื่องแบบปกติขาวของพนักงานและลูกจ้างหญิง ประกอบด้วย (1) หมวกตัวหมวกทรงอ่อนพับปีกสีขาว ประกอบด้วยก. สายรัดคาง เป็นแถบดิ้นเงินหรือแถบโลหะสีเงิน กว้าง 1.2 เซนติเมตรข. ดุมตรึงปลายสายรัดคาง ข้างละ 1 ดุม ใช้ดุมโลหะสีเงินเครื่องหมาย ทอท.ขนาดเล็กค. ผ้าพันหมวกสีดำลายถักง. ตราหน้าหมวก ลักษณะเช่นเดียวกับตราหน้าหมวกเครื่องแบบทั่วไปโดยให้ติดบนหมอนสักหลาดสีดำ (2)เสื้อชั้นนอก คอแบะแบบคอแหลมสีขาว แขนยาวถึงข้อมือมีตะเข็บหลัง 4 ตะเข็บ ที่แนวสาบอกเสื้อมีดุมโลหะสีเงินเครื่องหมาย ทอท. ขนาดเล็ก 3 ดุมมีกระเป๋าล่างข้างละ 1 กระเป๋าลักษณะเป็นกระเป๋าเจาะเฉียงเล็กน้อย ไม่มีปกกระเป๋าสวมทับเสื้อคอพับแขนยาวสีขาวผูกผ้าพันคอ( NECKTIE ) สีดำ (3) กระโปรงสีขาวมีลักษณะเช่นเดียวกับกระโปรงเครื่องแบบทั่วไปของพนักงานและลูกจ้างหญิง (4) ถุงเท้าใช้ถุงเท้ายาว ( STOCKINGS ) สีเนื้อ (5) รองเท้ามีลักษณะเช่นเดียวกับรองเท้าเครื่องแบบทั่วไปของพนักงานและลูกจ้างหญิงข้อ 10 เครื่องแบบชุดปฏิบัติงานของเจ้าหน้าที่รักษาความปลอดภัยประกอบด้วย (1) หมวกกำหนดไว้ 2 แบบ ดังนี้ก. หมวกทรงหม้อตาล สำหรับเจ้าหน้าที่รักษาความปลอดภัยซึ่งทำหน้าที่เกี่ยวกับการรักษาการณ์ และหน้าที่เกี่ยวกับการจราจร ตัวหมวกสีน้ำเงินดำมีส่วนประกอบเช่นเดียวกับหมวกเครื่องแบบทั่วไปของพนักงานและลูกจ้างชายข. หมวกทรงแบเร่ต์สำหรับเจ้าหน้าที่รักษาความปลอดภัยซึ่งทำหน้าที่เกี่ยวกับการตระเวนระงับเหตุ ตัวหมวกสีดำ ตราหน้าหมวกลักษณะเช่นเดียวกับตราหน้าหมวกเครื่องแบบทั่วไป (2) เสื้อใช้ผ้าสีน้ำเงินดำ มีลักษณะเช่นเดียวกับเสื้อเครื่องแบบทั่วไปของพนักงานและลูกจ้างชาย (3) กางเกงลักษณะเช่นเดียวกับกางเกงเครื่องแบบทั่วไปของพนักงานและลูกจ้างชาย (4) เข็มขัดใช้หนังสีดำ ขนาดกว้าง 5 เซนติเมตร หัวเข็มขัดทำด้วยโลหะสีเงินเป็นรูปสี่เหลี่ยมผืนผ้าทางนอน มีรูสำหรับกลัดเข็มกลัด 2 รู (5) ถุงเท้าสีดำไม่มีลวดลาย (6) รองเท้าใช้รองเท้าหุ้มส้นหรือหุ้มข้อ ทำด้วยหนังหรือวัสดุเทียมหนังสีดำไม่มีลวดลาย (7)สายนกหวีด ใช้คล้องที่ไหล่ซ้าย กำหนดไว้ 2 สี ตามลักษณะการปฏิบัติหน้าที่ ดังนี้ก. สีน้ำเงินดำ สำหรับเจ้าหน้าที่รักษาความปลอดภัยซึ่งปฏิบัติหน้าที่เกี่ยวกับการรักษาการณ์ และตระเวนระงับเหตุข. สีขาว สำหรับเจ้าหน้าที่รักษาความปลอดภัยซึ่งปฏิบัติหน้าที่เกี่ยวกับการจราจร (8)เครื่องหมายระบุหน้าที่ ใช้แถบผ้าสีดำลักษณะครึ่งวงกลม เส้นผ่าศูนย์กลางประมาณ11.5 เซนติเมตร ปักเครื่องหมาย ทอท.ขนาดเส้นผ่าศูนย์กลางประมาณ 4 เซนติเมตร ไว้กึ่งกลางแถบผ้าโดยใช้ด้ายปักตามสีมาตรฐานของเครื่องหมาย ทอท.และปักตัวอักษรภาษาอังกฤษตามลักษณะการปฏิบัติหน้าที่ด้วยด้ายสีเหลือง ขนาดตัวอักษรสูงประมาณ 1.5เซนติเมตร เรียงโค้งตามแนวครึ่งวงกลมดังนี้ก. เจ้าหน้าที่รักษาความปลอดภัย ซึ่งปฏิบัติหน้าที่เกี่ยวกับการรักษาการณ์ปักตัวอักษรภาษาอังกฤษความว่า SECURITY GUARDข. เจ้าหน้าที่รักษาความปลอดภัยซึ่งปฏิบัติหน้าที่เกี่ยวกับการจราจรปักตัวอักษรภาษาอังกฤษความว่า SECURITY TRAFFICค. เจ้าหน้าที่รักษาความปลอดภัยซึ่งปฏิบัติหน้าที่เกี่ยวกับการตระเวนระงับเหตุ ปักตัวอักษรภาษาอังกฤษความว่า SECURITY TPAROLให้ติดเครื่องหมายระบุหน้าที่ที่ไหล่เสื้อด้านซ้ายโดยเย็บซิกแซ็กรอบแถบผ้าด้วยด้ายสีเหลืองโค้งไปตามแนวตะเข็บไหล่เสื้อ (9) ถุงมือทำด้วยผ้าฝ้ายผสมใยเคมีสีขาว สำหรับเจ้าหน้าที่รักษาความปลอดภัย ซึ่งทำหน้าที่เกี่ยวกับการจราจร ใช้สวมขณะปฏิบัติหน้าที่ข้อ 11 เครื่องแบบชุดกันหนาว กำหนดไว้ 2 แบบ ดังนี้ (1)เครื่องแบบชุดกันหนาว แบบ ก. ประกอบด้วยก. เสื้อลักษณะเป็นเสื้อนอกคอเปิดพับธรรมดาสีน้ำเงินดำแขนยาวทรงกระบอกมีซับในสีใกล้เคียงกับเสื้อ ตามแนวอกเสื้อติดดุมจำนวน 3 ดุมเว้นระยะพองาม ดุมมีลักษณะเป็นดุมโลหะสีเงินผิวหน้าเรียบไม่มีลวดลาย ขนาดเส้นผ่าศูนย์กลาง 2 เซนติเมตรเหนือชายเสื้อด้านล่างมีกระเป๋าเจาะแบบธรรมดา ข้างละ 1 กระเป๋า ไม่มีปกกระเป๋าตัวเสื้อเป็นผ้าสี่ชิ้น ต่อกลางหลัง ชายล่างของเสื้อด้านหลังผ่ากลางสูงประมาณ 6 - 8 นิ้วฟุต ชายหน้าเจียนมนปลายแขนเสื้อครึ่งรอบด้านนอกทั้งสองข้างประดับแถบดิ้นเงินแสดงระดับตำแหน่งเหนือแถบดิ้นเงินติดเครื่องหมาย ทอท. ปักด้วยดิ้นเงินขนาดเส้นผ่าศูนย์กลาง 2.5 เซนติเมตร ที่อกเสื้อด้านซ้ายมีกระเป๋าเจาะแบบธรรมดา1 กระเป๋า ใช้สวมทับเครื่องแบบทั่วไปสำหรับพนักงานและลูกจ้างชาย เมื่อสวมเครื่องแบบชุดกันหนาวแบบ ก. นี้ให้ผูกผ้าผูกคอสีน้ำเงินดำแบบธรรมดาที่เสื้อเครื่องแบบทั่วไปที่สวมอยู่ข้างในด้วยข. รายละเอียดส่วนประกอบเครื่องแบบอื่น ๆกำหนดเช่นเดียวกับเครื่องแบบทั่วไป (2)เครื่องแบบชุดกันหนาวแบบ ข. ประกอบด้วยก. เสื้อ ลักษณะเป็นเสื้อตัวสั้นใช้ผ้าสีน้ำเงินดำผ่าอกติดซิบตลอดถึงชายเสื้อด้านล่างมีผ้าซับในสีเดียวกับเสื้อ คอบัวแหลม แขนยาวทรงกระบอกปลายแขนมีดุมพลาสติกสีเดียวกับเสื้อติดเรียงขวางตามแนวแขนเสื้อ 2 ดุม ห่างกันประมาณ 1.5 เซนติเมตรบนบ่าเสื้อทั้งสองข้างมีอินทรธนูอ่อนสีเดียวกับเสื้อ ยาวตามความยาวของบ่าตอนปลายขัดดุมติดกับตัวเสื้อ เพื่อใช้สอดเครื่องหมายระดับตำแหน่ง ที่อกเสื้อด้านซ้ายมีกระเป๋าเจาะแบบธรรมดา 1กระเป๋า มีกระเป๋าเจาะเฉียงที่ระดับเอวเสื้อด้านหน้า ข้างละ 1 กระเป๋าโดยส่วนบนของกระเป๋าเฉียงเข้าชายเสื้อยาวต่ำกว่าระดับเอวประมาณ6 - 7 นิ้วฟุต เหนือชายเสื้อด้านหลังประมาณ 1 นิ้วฟุตมีสายรัดขัดดุมยาวประมาณ 2 นิ้วฟุต เย็บต่อออกจากแนวตะเข็บเสื้อด้านข้าง ด้านละ 1 เส้นใช้สวมทับเครื่องแบบทั่วไป หรือเครื่องแบบชุดปฏิบัติงานข. รายละเอียดส่วนประกอบเครื่องแบบอื่น ๆกำหนดเช่นเดียวกับเครื่องแบบทั่วไปหรือเครื่องแบบชุดปฏิบัติงานข้อ 12 กำหนดเครื่องหมายระดับตำแหน่ง สำหรับเครื่องแบบทั่วไปเครื่องแบบชุดปฏิบัติงาน และเครื่องแบบชุดกันหนาวเป็นปลอกสักหลาดหรือผ้าสีน้ำเงินดำติดแถบดิ้นเงินหรือโลหะสีเงินแสดงระดับตำแหน่งเหนือแถบแสดงระดับตำแหน่ง 0.5 เซนติเมตรประดับเครื่องหมาย ทอท. ทำด้วยโลหะสีเงินขนาดเส้นผ่าศูนย์กลาง 2 เซนติเมตร แถบดิ้นเงินหรือโลหะสีเงินแสดงระดับตำแหน่ง กำหนดดังนี้ (1) ลูกจ้างใช้แถบดิ้นเงินหรือโลหะสีเงินกว้าง 0.5 เซนติเมตร 1 แถบ (2)พนักงานระดับ 1 และพนักงานระดับ 2 ใช้แถบดิ้นเงินหรือโลหะสีเงิน กว้าง 0.5เซนติเมตร 2 แถบ ระยะห่างระหว่างแถบ 0.5 เซนติเมตร (3)พนักงานระดับ 3 ใช้แถบดิ้นเงินหรือโลหะสีเงินกว้าง 1 เซนติเมตร 1 แถบ (4)พนักงานระดับ 4 ใช้แถบดิ้นเงินหรือโลหะสีเงินกว้าง 1 เซนติเมตร 2 แถบ ระยะห่างระหว่างแถบ 0.5 เซนติเมตร (5)พนักงานระดับ 5 ให้แถบดิ้นเงินหรือโลหะสีเงินกว้าง 1 เซนติเมตร 3 แถบ ระยะห่างระหว่างแถบ 0.5 เซนติเมตร (6)พนักงานระดับ 6 ให้แถบดิ้นเงินหรือโลหะสีเงินกว้าง 1 เซนติเมตร 4 แถบ ระยะห่างระหว่างแถบ 0.5 เซนติเมตร (7)พนักงานระดับ 7 และพนักงานระดับ 8 ใช้แถบดิ้นเงินหรือโลหะสีเงินกว้าง 1 เซนติเมตร4 แถบ โดยวางชิดติดกัน 2 แถบ (8)พนักงานระดับ 9 ใช้แถบดิ้นเงินหรือโลหะสีเงินกว้าง 1 เซนติเมตร 4 แถบ โดยวางชิดติดกัน 3 แถบ (9)พนักงานระดับ 10 พนักงานระดับ 11 และพนักงานระดับ 12 ใช้แถบดิ้นเงินหรือโลหะสีเงินกว้าง 1 เซนติเมตร 5 แถบ โดยวางชิดติดกัน 4 แถบข้อ 13 กำหนดเครื่องหมายระดับตำแหน่ง สำหรับเครื่องแบบปกติขาวเป็นอินทรธนูแข็ง ทำด้วยสักหลาดหรือผ้าสีน้ำเงินดำลักษณะเป็นแผ่นสีเหลี่ยมเรียวจากทางด้านไหล่ไปคอ ปลายด้านคอมน มีแถบดิ้นเงินหรือโลหะสีเงินแสดงระดับตำแหน่งเช่นเดียวกับ ข้อ 12ที่ปลายด้านคอมีดุมโลหะสีเงินเครื่องหมายทอท. ขนาดเล็ก 1 ดุมอินทรธนูสำหรับพนักงานและลูกจ้างชาย มีขนาดยาว 13 เซนติเมตร ด้านไหล่กว้าง5เซนติเมตรอินทรธนูสำหรับพนักงานและลูกจ้างหญิง มีขนาดยาว 11 เซนติเมตร ด้านไหล่กว้าง4เซนติเมตร ด้านคอกว้าง 3 เซนติเมตรข้อ 14 กำหนดลักษณะตราหน้าหมวกสำหรับประดับหมวกเครื่องแบบพนักงานและลูกจ้างเป็นเครื่องหมาย ทอท. ประกอบปีก วางทับอยู่บนวงช่อชัยพฤกษ์ มี 2 ขนาดดังนี้ (1) ขนาดใหญ่กว้าง 6 เซนติเมตร สูง 7 เซนติเมตร (2) ขนาดเล็กกว้าง 4 เซนติเมตร สูง 5 เซนติเมตรสำหรับลูกจ้างและพนักงานระดับ 1 และระดับ 2ให้ใช้ตราหน้าหมวกทำด้วยโลหะสีเงินพนักงานตั้งแต่ระดับ 3 ขึ้นไปให้ใช้ตราหน้าหมวกทำด้วยดิ้นเงินข้อ 15 กำหนดลักษณะดุมโลหะสีเงิน สำหรับใช้ประกอบเครื่องแบบพนักงานและลูกจ้างตามกำหนดแห่งระเบียบนี้ เป็นดุมมีลายดุนนูนเครื่องหมาย ทอท. มี 2ขนาด ดังนี้ (1) ขนาดใหญ่เส้นผ่าศูนย์กลาง 2.5 เซนติเมตร (2) ขนาดเล็กเส้นผ่าศูนย์กลาง 1.5 เซนติเมตรข้อ 16 ให้มีป้ายชื่อทำด้วยโลหะพื้นสีดำ ขนาดกว้างไม่เกิน 2.5 เซนติเมตรยาวไม่เกิน 7.5เซนติเมตร แสดงชื่อตัว ชื่อสกุลเป็นตัวอักษรภาษาไทยสีขาวอยู่แถวบนและภาษาอังกฤษอยู่แถวล่างประดับที่อกเสื้อด้านขวา สำหรับเครื่องแบบทั่วไปเครื่องแบบชุดปฏิบัติงาน และเครื่องแบบชุดกันหนาวให้พนักงานและลูกจ้างตั้งแต่ระดับ 6 ลงมาติดป้ายชื่อตามวรรคหนึ่งข้อ 17 ในการปฏิบัติหน้าที่งานเวรหรืองานกะให้พนักงานและลูกจ้างแต่งเครื่องแบบทั่วไปหรือเครื่องแบบชุดปฏิบัติงาน หรือเครื่องแต่งกายชุดทำงานตามแต่กรณีส่วนการแต่งเครื่องแบบในโอกาสอื่นให้ปฏิบัติตามที่ผู้ว่าการกำหนดข้อ 18 เครื่องแต่งกายชุดทำงานของส่วนงานต่าง ๆให้ผู้ว่าการเป็นผู้กำหนดตามความเหมาะสมข้อ 19 ให้ผู้ว่าการเป็นผู้รักษาการตามระเบียบนี้ประกาศ ณ วันที่ 8 ธันวาคม พ.ศ. 2531พลอากาศเอก วรนาถ อภิจารีประธานกรรมการ การท่าอากาศยานแห่งประเทศไทย